

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.aprīlī Nr.137

 (protokols Nr.4, 16.p.)

**Par zemes īpašuma ar kadastra apzīmējumu 4260 005 0202 “Mētru iela”**

**pirkšanu par nosacīto cenu.**

Priekuļu novada dome izskata I.O., personas kods (), adrese Mētru iela 5, Sarkaņi, Liepas pagasts, Priekuļu novads, LV-4128, 2019.gada 28.marta iesniegumu (reģ. Priekuļu novada pašvaldībā 29.03.2019. Nr.3-9/2019-2212) par zemes gabala “Mētru iela”, Liepas pagastā, Priekuļu novadā, ar kadastra apzīmējumu 4260 005 0199 0,1125 ha platībā pirkšanu par iesniedzēja noteikto cenu 2550,00 *euro*.

Izvērtējot domes rīcībā esošo informāciju, konstatēts, ka:

1. Zemes vienība “Mētru iela”, Liepas pagastā, Priekuļu novadā, ar kadastra apzīmējumu 4260 005 0199 0,1125 ha platībā ir ceļš, kurš nepieciešams pašvaldībai tās noteikto funkciju īstenošanai.
2. Pēc pašvaldības pasūtītā neatkarīgā vērtētāja SA “Latio” 2019. gada 17. janvāra vērtējuma, nekustamā īpašuma “Mētru iela”, Liepas pagastā, Priekuļu novadā, ar kadastra numuru 4260 005 0202, atsavināšanas cena noteikta 500,00 *euro*.
3. Pēc īpašnieka I. Ogliņa 2019. gada 28. marta iesniegtā SIA “Arco Real Estate” nekustamā īpašuma vērtējuma, nekustamais īpašums “Mētru iela”, Liepas pagastā, Priekuļu novadā, ar kadastra numuru 4260 005 0202, ir novērtēts 1500, 00 *euro* vērtībā. Īpašnieks Papildus lūdz pašvaldību segt izmaksas par vērtējuma sagatavošanu 150,00 *euro* un zemes uzmērīšanu 900,00 *euro* apmērā. I. Ogliņš pašvaldībai piedāvā atsavināt minēto nekustamo īpašumu par 2550,00 *euro*.

Ņemot vērā iepriekš minēto, pamatojoties uz likuma ”Par pašvaldībām” 14.panta pirmās daļas 2.punktu, 15.panta 2.punktu un likuma “Zemes pārvaldības likums” 7. panta 2. punktu, “Sabiedrības vajadzībām nepieciešamā nekustamā īpašuma atsavināšanas likums” 8. panta pirmo daļu, 20. pantu, Priekuļu novada domes Tautsaimniecības komitejas 2019.gada 17. aprīļa atzinumu (protokols Nr.5) un 2019.gada 23.aprīļa Finanšu komitejas lēmumu (protokols Nr.4) atklāti balsojot, PAR –11 (Elīna Stapulone, Aivars Tīdemanis, Sarmīte Orehova, Baiba Karlsberga, Aivars Kalnietis, Dace Kalniņa, Jānis Mičulis, Juris Sukaruks, Mārīte Raudziņa, Māris Baltiņš, Ināra Roce), PRET –nav, ATTURAS –nav , Priekuļu novada dome **nolemj:**

1. Pirkt no I.O., personas kods (), nekustamo īpašumu “Mētru iela”, Liepas pagastā, Priekuļu novadā, ar kadastra numuru 4260 005 0202, piekļuves nodrošināšanai vienpadsmit nekustamajiem īpašumiem.
2. Nekustamā īpašuma “Mētru iela”, Liepas pagastā, Priekuļu novadā, ar kadastra numuru 4260 005 0202, atsavināšanas maksu noteikt 2550 *euro.*
3. Uzdot Juridiskajai nodaļai sagatavot nekustamā īpašuma pirkuma līguma projektu.
4. Atbildīgais par lēmuma izpildi izpilddirektors F.Puņeiko.
5. Uzdot Priekuļu novada pašvaldības lietvedei - sekretārei A. Nikolajevai lēmuma norakstu pēc tā parakstīšanas piecu darba dienu laikā nosūtīt I.O..
6. Lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas Valmieras tiesu namā Voldemāra Baloža ielā 13A, Valmiera, LV – 4201. Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.

Domes priekšsēdētāja Elīna Stapulone